
DISSERTATIO  MEDICA 

IN  AUGURALIS, 

XTE 


ABORTU» 


AUCTORE  MtCUAELE  MACNAMARA. 


Hominem  a  tempore  quo  primum  vitales  aii- 
ras  carpsit,  imo  etiam  in  utero  matris  latentem 
morbis  et  morti  esse  obnoxium  lugendum  est* 
Fastus  enim  non  solum  pericula  sibi  propria 
habeat  subeunda  sed  etiam  morborum  matris 
particeps  cum  genitrice  sortem  saepe  commu¬ 
nicat.  Cum  itaquenobiscum  reputemus  utri- 

\ 

usque  vitam  ex  modo  quo  infans  per  tot  casus 
et  per  tanta  rerum  discrimina  in  lucem  pro¬ 
deat,  saepe  pendere,  hanc  rem  summam  me- 
dicorum  attentionem  jure  sibi  vindicare  facile 
patebit.  Fortasse  majoris  adhuc  momenti 

appareat,  quod  morbi  haereditarii  ex  injuriis 
in  partu  a  quodam  proavo  acceptis  originem 
saepe  ducant.  His  igitur  rationibus  adductus 
sum  ut  hoc  argumentum  pro  tentamine  inau¬ 
gurati  seligerem.  Ut  melius  de  abortu  trac¬ 
temus,  pauca  de  connexione  foetus  cum  matre 
dicere,  aliquid  referre  videtur  ;  hoc  est,  de 
ovo  vel  membranis  in  quibus  includitur  foetus. 
Non  meum  est  consilium  in  arenam  de  vera 
ratione  conceptus  descendere. 

Sententia  autem,  ovum  scilicet,  in  ovario 
foecundatum  in  uterum  per  tubas  fallopianas 
descendere,  prae  omnibus  mihi  arridet.  Dum 
hoc  accidit  mutationes  necessariae  in  utero 
fiunt, — paucis  diebus  elapsis,  nonnulli  flocculi 
vel  vasa  ex  ovo  emergere  videntur,  et  neque 
dubitamus  quin  ope  horum  utero  istud  ovum 
adhaerere  incipiat.  Vasa  quoque  ex  ovo  ten¬ 
dentia  choria  nuncupata  et  cum  his  uteri  inos- 
culantia,  placentae  rudimenta  formarent ;  quae 
placenta  dum  paulatim  augescit,  simul  por¬ 
tioni  uteri,  interna  ejus  superficie,  connexio¬ 
nes  haud  ita  exiguas  habet.  Quomodo  haec 
connexio  sanciatur,  haud  nobis  liquet, — nihil- 

ominus  ex  hac  connexione  fluida  matris  et 
foetus  inter  se  commercium  facere,  constat. 
Igitur  per  fluida  originem  ex  matre  ducentia, 
foetus  magnitudine  pergit  et  nutrimentum 
capit,  ut  uterus  se  accommodet  foetui,  incres¬ 
cere  et  paulatim  distendi  incipit.  Ita  res 
plerumque  habent,  in  humano  corpore,  per  no¬ 
vem  menses,  quando  foetus  diversum  vitae 
genus  sustinendi  At  capax.  Ad  explicandam 
causam  qua  partus  ad  finem  novem  mensium 
gestationis  accidit,  piurimi  conatus  instituti 
sunt  ?  Quidam  impulsui,  quo  luna  huma¬ 
num  genus  regit,  alii  irritationi,  quam  ido¬ 
neo  tempore  occurrere  contendunt  ex  magna 
distensione  uteri,  quae  excitat  ejus  contrac¬ 
tionem  convulsivam  et  foetus  expulsionem, 
eum  tribuerunt.  Opinio  quae  verisimilior  ap¬ 
paret  est  ea  quae  processum  ex  contractione 
musculari  uteri  pendere  censet.  Tamen  nul¬ 
lam  theoriam  hujus  signi  egregii  rationem 
satis  definitam  praebere,  dicere  oportet.  Illud 
numen  quod  generi  humano  praeest,  gestationi 
novem  menses  plerumque  tribuit.  Partu  tunc 
temporis  incipiente,  ex  cunabulo  in  lucem 

foetus  editur,  et  placenta  separatur.  Rebus 
sic  se  habentibus,  partus  naturalis  tunc  acci¬ 
dere  solet.  Sed  variis  ex  causis  foetum  tem¬ 
pore  non  debito,  a  nido  depelli,  et  etiam  se¬ 
parationem  placentae  diversis  temporibus  ante 
novem  exactos  menses  occurrere,  scimus ; 
quae,  qua  ratione  et  ex  quibus  causis  eveniat 
mihi  in  animo  est  disserere. 

Abortus  igitur  nihil  aliud  est  quam  foetus 
nimis  cita  expulsio,  priusquam  aerem  ferre, 
vel  ingesta  sibi  necessaria  sumere,  et  in  na¬ 
turam  sui  corporis  convertere,  queat.  Ullo 
tempore  post  impregnationem  abortus  fieri 
potest.  Tamen  tempora  existere  peculiaria 
quibus  hic  facillime  accidit,  patet.  Longe 
plures  abortus  inter  hebdomadam  octavam 
et  duodecimam  occurrunt.  Fortasse  ad  heb¬ 
domadam  decimam  quam  ullo  alio  tempore 
gestationis  plures  sunt :  sed  cur  hi  hoc  tem¬ 
pore  frequentius  eveniant  plena  ratio  nondum 
prodita  est ;  quamvis  haud  dubie  hi  magna 
ex  parte  de  consensu  et  habitu  pendent.  Va¬ 
ria  nomina  huic  morbo  prout  diversis  tempo¬ 
ribus  occurrat,  imposita  sunt.  Si  foetus  elidi- 

tur  ex  primo  ad  tertium  mensem  expulsio, 
si  ex  tertio  ad  sextum  mensem,  abortus,  appel¬ 
latur,  si  foetus  primo  mense  exit,  vix  nomen 
abortus  meretur,  et,  cui  periculi  minimum  ac¬ 
cidit  e  rata  parte,  et  qui  non  videtur  lethalis, 
nisi  aliquid  vitii  generalis  systematis  comita¬ 
tur  morbum  constituit.  De  illo  igitur  stadio 
magis  provectiore  occurrente  tantum  agam, 
et  ejus  sic  habiti  sequentem  definitionem 
tradam : — ■“  Dorsi,  lumborum  ventris  partu- 
“  rentium  instar,  dolores,  sanguinis  ex  utero 
“  gravido  profluvium,  cum  feetu  immaturo 
t(  subsequentef’ 

SYMPTOMATA. 

Quod  abortus  primis  tribus  mensibus  ges¬ 
tationis  frequentissime  occurrit,  praesertim  so¬ 
lito  menstruandi  tempore,  ab  haemorrhagia, 
tunc  temporis,  ob  copiam  sanguinis  praegran¬ 
dem  illinc  immissam,  de  utero  actum  sit. 
Foetus  adhuc  recipiendi  sanguinem  super¬ 
fluum  impar  existit,  ovumque  vinculo  prae¬ 
molli  utero  connectitur,  neque  ullum  stadium 
gestationis  eodem  periculo  immune  est.  $ymp- 


i 


6 


DE  ABORTU. 


tornata  in  primis  grassantia,  sunt,  lassitudo, 
inertia  totius  corporis,  appetitus  privatio, 
rigor  et  horripilatio,  quibus  supervenerint 
inquietudo,  calor,  pulsus  celer,  oculi  rubri 
et  tumidi,  dolores  lumborum  regionisque  ute¬ 
rinae  ad  inguina  usque  tendentes,  profluvium 
sanguinis  ex  vasis  uterinis  plerumque,  quam¬ 
vis  abortus  pauxillo  sanguinis  interdum  acci¬ 
dat.  Haec,  affectiones  uteri  spasmodicae,  te¬ 
nesmus,  dolores  ex  cartilagine  ensiformi  usque 
ad  scapulam  tendentes,  et  sensus  borborygmi 
continui  intestinorum  sequuntur.  Si  sympto¬ 
mata  non  leventur,  profluvium  ex  utero  fit 
maxime  insigne,  extremorum  frigiditas,  ce¬ 
phalalgia,  deliquium  animi,  alienatio  mentis, 
vomitus  vexans,  frigidi  tenaces  sudores  frontis, 
calidissimi  interdum,  detumescentia  hypogas¬ 
trii,  mammarum  flacciditas,  tandem  contrac¬ 
tiones  vehementes  musculorum  abdominis  eo¬ 
dem  modo  ac  in  partu  naturali,  ingruunt, 
membranae  rumpuntur,  et  aquae  affluunt. 
Plerumque  prima  symptomata  abortus  plus 
minusve  dolore  comitantur,  et  fluxu  e  vasis 
uteri  indicantur.  Hicce  fluxus  ultimis  ges- 

tandi  mensibus  adeo  ingravescit,  ut,  ni  mulier 
statim  parturiat,  ei  mortem  minitetur.  Ta¬ 
men  in  primis  tribus  mensibus  nihil  periculi 
instantis  adest,  quod  vasa  uteri  non  ea  sunt 
mole,  quae  vitam  subito  aestu  eripiat,  et  quan¬ 
tum  sanguinis,  tum  absque  vitae  discrimine, 
amitti  possit  incredibile  dictu  videtur,  semper 
timendum  est,  quando  jactura  sanguinis  subi¬ 
tanea,  et  valde  copiosa  evadit.  Non  omnis 
uterini  sanguinis  eliminatio  abortum  jam- 
jam  adesse,  praenunciah  Placenta  quippe 
pars  aliqua  solvi  potest,  unde  sanguinis  fluxus 
oriretur  tamen  nonnihil  cadit,  ut  ea  denuo 
adhereat,  atque  foemina  ad  solitum  usque  pa- 
riendi  tempus  onus  perferat.  Idem  testat, 
noster  celeberrimus  Gregorius,  “  Neque  sem- 
“  per  aut  mulier  abortum  facit,  aut  infans 
“  perit,  quamvis  aquas  nonnihil  vel  sanguinis 
“  etiam,  effluxerit,  nimirum  quia  placenta  si 
“  separata  aliquantum  fuerit,  cum  utero  rursus 
“  concrescere  potest,  et  liquor  amnii  iterum 
C£  suppleri.” 

CAUSA  PROXIMA, 

Quodcunque  separare  placentam  ab  utero 
▼el  connexionem  inter  matrem  et  foetum  po¬ 
test  corrumpere,  esse  causam  proximam  ar¬ 
bitramur.  Quae  separatio  dupliciter  fieri  po¬ 
test.  Primo,  si  impetus  sanguinis  praeter 
naturam  in  vasis  uteri  augeatur,  quo  facto, 
separari  potest  placenta.  Secundo,  si  arcta 
conjunctio  placentae  cum  utero  e  tono  aliquo¬ 
rum  vasorum  pendeat,  quidlibet  subito,  vel 
potenter  hunc  tonum  minuit,  placentae  sepa¬ 
rationem  facile  inducit. 

CAUSAS  REMOT/E. 

De  his  in,  primis  agam,  quae  sanguini  in 
vasis  uteri,  impetum  dant.  Primo,  illas  me¬ 
morabo,  quae  in  totum  corpus  agunt ;  secun¬ 
dario  illas  quae  in  uterum  ipsum  proxime 
agunt,  vero  stimulando  ejus  vasa,  et  augendo 
in  iisdem  sanguinis  velocitatem,  vel  excitando 
contractiones  uteri  abnormes,  unde- sanguis 
magna  vi  in  vasa  uterina  immittitur. 

PLETHOEA. 

i 

Experientia  quotidie  docet,  mulieres  quibus 
fluxus  naturalis  et  periodicus  obstruitur  ple- 
thorae  aut  topicae  aut  universalis  symptoma¬ 
tibus  laborare,  minime  mirandum  est  igitur 
id  gravidis,  tunc  temporis  praecipue,  sanguine 
uberiore  quam  foetus  increscentis  nutrimento 
necessaria  sit,  accidere,  quod  Riverius  obser¬ 
vavit.  Sanguis  enim  copiosior  quam  ad  foe- 
^  tus  nutritionem  requiritur  ad  uteri  arterias 
profluit,  et  instar  purgationis  menstruae  ex- 
gc  eluditur,  simul  que  foetum  elidit.55  'Hocce 
malum  etiam  diversis  causis  proculdubio 
produci  queat ;  harumque  maxime  generales 
sunt,  vita  sedentaria,  lautior  dieta,  corpus 
nimio  tepore  sed  praecipue  crebris  venaesec- 
tlonibus  debilitatum  :  vita  in  inertiis  acta, 
laxitati  nimiae  semper  amicissima  est,  adeo- 
que  vis  tonica  vasorum  fit  fracta,  cc  et  forsi- 
tan  fluido  distendenti  nimis  cedit,55  indeque, 

si  causae  occasionales  sese  obtulerint,  vasis 
* 

uterinis  dilaceratis  abortus  fieri  potest» 

VIS  CORPORI  ILLATA  EX  EXERCITA¬ 
TIONE  VIOLENTA. 

Quomodo  exercitatio  vehemens  circuitum 
sanguinis  per  omnia  vasa  corporis  incitat  sa¬ 
tis  manifestum  est.  Effectibus  ejus  igitur 
perpensis  magnam  copiam  sanguinis  ullo  tem¬ 
pore  dato,  in  vasa  uteri,  ferri  posse,  facile 
concipere  possumus,  inde  stimulum  fieri,  quo 
vasa  tenua  inter  uterum  et  placentam  com¬ 
mercium  facientia,  facile  solvuntur,  et  haemor¬ 
rhagia  insignis  tunc  saepe  evadit.  Foeminae 
utero  gerentes,  itineribus  imprudenter,  nisu 
violentiore  in  ponderibus  sublevandis,  aut, 
quod  multo  periculosius  est  in  tali  casu,  sal¬ 
tatione  nimia  similes  effectus,  excitant.  cc  Vio- 
lent  exercise,  as  dancing  for  instance,  or 
u  much  walking,  or  the  fatiguing  dissipations 
*c  of  fashionable  life,  more  especially  in  the 
a  earlier  months,  by  affecting  the  circulation 
£<  may  vary  the  distribution  of  blood  in  the 

6£  uterus,  so  much  so  as  to  produce  rupture 

* 

££  of  the  vessels  or  destroy  the  ovum. 

u  Burns.” 

CORPORIS  CONCUSSIONES. 

Agitatio  violens  corporis  vel  ex  sternuta» 
tione,  tussi,  vel  quavis  causa  quae  mulierem 
fert  praecipitem,  sanguinem  in  quasdem  partes 
corporis  et  praesertim  in  uterum  nunc  san¬ 
guine  gravidum,  unde  lenis  connexio  placentae 
cum  utero  solvi  potest,  magno  impetu  impel¬ 
lit.  Ad  hoc,  ictus  violentior  abdomini  illatus, 
qui  vel  haemorrhagiam  instantem  vel  mortem 
infantis  inducat,  referri  potest,  vel  inflam¬ 
mationem  uteri  excitando  qualis  vitam  matris 
et  foetus  in  discrimen  ferat. 

ANIMI  PATHEMATA. 

HtEC  viribus  tam  noxiis  pollent,  ut  statum 
valetudinis  firmissimum,  quasi  subito,  in  rui¬ 
nam  trahere  queant,  et  ideo  naturales  et  soli¬ 
tas  functiones  corporis,  quibus  vita  et  sani¬ 
tas  tueantur,  non  solum  mutent,  sed  quoque 
mala  graviora  inducant.  Ex  his,  ira,  timor, 
gaudium,  furor,  et  haec  genus  alia  maximam 
attentionem  postulant,  et  haec  certe  impetu 

tam  subito  ineunt,  ut  genus  nervosum  pertur¬ 
bent,  sed  etiam  actionem  cordis  et  arteriarum 
ciant,  cum  pulsu  celeri,  respiratione  accelera¬ 
ta,  vultu  florido  et  tumido,  atque  in  hoc  modo 
non  solum  circuitum  intendant,  sed  quoque 
distributionem  sequam  sanguinis,  unde  oriun¬ 
tur  distributiones  abnormes  ad  varias  corporis 
partes,  impediant.  Ex  quo,  talia  pathemata 
mentis  sanguinis  profluvia  grandiora  praeser¬ 
tim  in  hominibus  iisdem  assuetis,  ex  naribus, 
pulmonibus  et  venis  haemorrhoidalibus,  in¬ 
duxisse  constat.  Mulieres  ad  uterinas  hae- 
morrhagias  sunt  admodum  proclives,  et  inde 
profluvia  hujuscemodi  in  iliis  habitu  pletho- 
rico  in  primis  gestationis  mensibus  metuenda 
sunt.  Convulsiones  pro  periculosis  semper 
habendae  sunt ;  circuitum  non  tantum  vehe¬ 
mentissime  accelerant,  unde  sequelae  gravio¬ 
res  oriantur,  sed  ex  violento  impetu  et  agita¬ 
tione  quae  corpori  dant,  uterus,  praecipue  in 
illis  habitu  irritabili  et  plethorico,  facile  laedi¬ 
tur,  et  placenta  laxa  evadit.  Convulsiones 
sine  ulla  causa  evidente  quibus  non  solum  foe¬ 
tus  sed  mater  saepe  corruuntur,  aliquando  ex- 

citantur.  Febres  acutae  vel  intermittentes 
inter  gestationem  maxime  noxiae  sunt  haben¬ 
dae,  quod  abortum  plerumque  inducunt,  et 
nonnunquam  moritur  aegra— hanc  opinionem 
stabilire  videtur  Hippocrates  in  sequenti 
aphorismate.  “  Quae  utero  gerentes  a  febri- 
bus  corripiuntur,  et  vehementer  citra  raa» 
“  nifestam  causam  extenuantur,  pariunt  dif- 
ficulter,  et  periculosius,  aut  abortione  peri- 
“  ditentur.”  Illa  quae  directe  in  uterum 
ipsum  agunt  vel  partes  vicinas,  admodum 
sunt  varia.  Cantharides,  calculus  vesicae,  et 
omnia  quae  irritant  rectum,  ut  stercus  indu¬ 
ratum,  purgantia  acriora,  dum  diarrhoea,  tenes- 

\ 

mus,  dysenteria,  adsunt ;  haec  stimulare  ute¬ 
rum  et  saepe  abortum  inducere  constat.  Vo¬ 
mitus  vehemens,  primis  mensibus  graviditatis 
perquam  molestus  est,  sed  vix  attentionem 
sibi  vindicat.  Si  tamen  tempore  provectiore 
aegram  vexet,  ut  progressui  ejus  obstetur, 
multo  magis  refert ;  nam  inter  vomendum 
motus  convulsivi  musculorum  abdominis  et 
diaphragmatis,  visceribus  valde  deorsum  com¬ 
pressis,  uterum  jam  mole  auctum,  afficiant. 

VENUS  SINE  DISCRIMINE  CULTA, 

Quod  menstrua  inter  graviditatem  cessant  ma¬ 
jor  copia  sanguinis  utero  immittitur,  et  fortasse 
“  CEstrum  venereum  exinde  excitatur.’*  Hoc 
modo  coitus  immodicus  vel  nimium  stimulum 
huic  visceri  praebendo,  aut  debilitatem  indu¬ 
cendo,  abortui  favet.  Funis  umbilicalis  ini¬ 
qua  ratione  brevior  vel  longior,  vel  circa  in¬ 
fantis  collem  contorta,  uterum  abnormiter  sti¬ 
mulando,  inter  causas  abortus  numeratur. 

CAUS.E  QU  E  VIM  TONICAM  VASORUM 
UTERI  FRANGUNT, 

Debilitas  totius  systematis.  Haec  vel  ex 
structura  congenitali  corporis  vel  ex  nimia 
intemperantia  originem  habeat.  Ex  hac  cau¬ 
sa  inter  alia  uterus  laedi  solet,  muneraque  ejus 
haud  infrequenter  turbantur.  Fceminse  de- 
bilses,  et  laxae,  nervoso  systemate  admodum 
irritabili  gaudent,  indeque  plurimis  malis 
facile  tentantur  ;  labes  istiusmodi  accurate  me¬ 
moratur  apud  Hoffmannum  :  “  Vel  enim  na- 

tura  fibrarum  uteri  debilitas  fieri  subest, 
adeo  ut  matres  quae  frequenter  abortiverunt, 
64  filias  ad  idem  vitium  generent/5  Debilitas 
topica  uteri  ipsius,  licet  existente  totius  sys¬ 
tematis  nullo  vitio,  locum  habere  potest,  et 
corpore  viribus  labefacto,  uterus  forsan  plus 
debilitatis  quam  alia  organa,  sibi  capiat.  Is¬ 
ti  usmod  i  conditio,  vel  ex  immodica  nimisque 
menstruandi  consuetudine,  a  fluore  albo,  repe¬ 
tito  saepius,  abortu,  vel  etiam  nimis  frequenti 
partu,  eveniat.  Haec  mala  tonum  necessa¬ 
rium  uteri  vasorum  non  solum  minuunt,  sed 
ea  ampliora  reddunt,  et  maximam  facilitatem, 
sanguinem  uberius  hauriendi,  illis  impertiunt. 
44  Hisque  casibus  os  uteri  plurimum  molle,  et 
u  facile  ad  dilatandum  evadit,  fcetuque  ad 
64  collum  uteri  dilapso,  suo  ipsius  pondere 
44  eliminatur.55  Certis  temporibus,  abortui 
foeminae  admodum  proclives  sunt,  eo  plus  pe¬ 
riculi  subest,  quo  proprius  ad  solitum  tempus 
ventum  fuerit,  ubi  autem  abortum  aliquoties 
perpessae  sunt,  ibi  negotium  minore  difficul¬ 
tate  et  paucioribus  incommodis  succedit. 
Omnia  profluvia  sanguinis,  subito  facta,  cito 

et  graviter  systema  afficiunt, — ingentem  debi¬ 
litatem,  vertiginem,  nauseam,  et  etiam  saepe 
mortem  inducunt.  Jactura  sanguinis  quando 
contigit  insignis,  sive  ea  per  animi  pathemata 
sive  ex  sanguinis  immodica  et  parum  caute 
usurpata,  sit  commota,  ad  abortum  disponit. 
Indeque  docet  Hippocrates  ;  “  Mulierem 
a  utero  gerentem,  vena  secta,  abortare.5’ 


F CETUS  MORTUUS. 

Quicquid  foetui  exitium  intulit  sive  a  causis 
supra  memoratis,  ex  labe  syphilitica,  ossifica¬ 
tione  placentae,  sive  ullo  morbo  matrem  inva¬ 
dente  contigerit,  quid  ea  valent,  ad  abortum 
producendum,  satis  manifeste  perspicitur. 

PROGNOSIS. 

Minimum  periculi  plerumque  ex  abortu  in 
tribus  primis  mensibus  gestationis  si  constitu¬ 
tio  sit  valida,  oritur.  *  Vasa  hoc  tempore  sunt 
parva,  fluxus  sanguinis  raro  est  celer,  et 
salus  atque  periculum  aegrae  e  copia  sanguinis 
et  tempore  quo  emittitur,  pendebit.  Sed 

si  fluxus  sit  perpetuus,  quamvis  non  e  vasis 
magnis  erumpit,  constitutionem  debiliorem 
reddendo,  tandem  vitam  in  discrimen  adducat. 
Abortus  morte  subita  raro  desinit.  Sed  si  ali¬ 
quoties  urgeat,  aegrotantis,  vires  tandem  exhau¬ 
riuntur,  et  in  hydropem  abiit.  Abortui,  cum 
mulier  morbis  acutis,  et  praesertim  variola, 
laborat,  maximum  periculum  instat.  Cum 
symptomata  abortus  illas  quae  huic  antea  subi¬ 
erunt,  aggrediuntur,  prognosim  nostram  esse 
infaustam  oportet,  quod  processus  usque  ad 
finem  plerumque  pergit.  Quamvis  haemor¬ 
rhagia  occurrat,  non  inde  trahitur,  abortum 
semper  accidere,  nam  ut  vasa  rupta  iterum 
coeant,  et  mulier  ad  solitum  tempus  onus  per¬ 
ferat,  interdum  evenit.  Abortus  in  ultimis 
mensibus  gestationis  fere  adeo  effrena  hae¬ 
morrhagia  stipatur,  ut  vires  vividas  perdat, 
nisi  fbetu  statim  mulier  liberetur,  hoc  tempo¬ 
ris,  prognosis  est  caute  reddenda,  quod  nemi¬ 
ni  effectus,  profluvii  sanguinis  in  quibusdam 
constitutionibus,  satis  innotescunt. 


c 

METHODUS  MEDENDI. 

Hactenus  diximus  placentas  separationem 
vel  connexionem  deletam  inter  matrem  et  foe¬ 
tum  esse  causam  proximam  abortus.  Quan¬ 
do,  hasc  variis  causis  iisque  natura  sua  dissi¬ 
millimis  originem  habeat,  medendi  generalis 
methodus  non  nobis  datur.  Praxin  igitur 
morbi  causis  accommodare  oportet,  et  ab  hoc 
in  sanatione  pendet  successus. 

SANATIONIS  INDICATIONES  SUNT, 

Ab  iterato  symptomatum  lapsu  cavere,  de¬ 
inde  venienti  occurrere  morbo. 

DE  FROFHYLAXI  IN  PRIMIS  AGAM. 

De  hac  ut  multis  disseramus,  haud  necessa¬ 
rium  ducimus  ;  quippe  qui  in  abortus  causis 
supra  recensitis,  eam  quodam  modo  tradere 
conatus  sum.  Sed  si  consideretur  quantum 
intersit  foemineo  sexui,  in  memoria  tene¬ 
atur,  rebus  sic  se  habentibus,  attentionem 

quam  optime  adhibitam  esse.  Res  tamen  ad 
hanc  rem  maxime  pertinentes  iterum  fusius 
retractari,  fortasse  non  erit  alienum,  et  quae¬ 
cunque  insuper  mihi  sese  obtulerint,  silentio 
non  praeteribo.  u  Hoc  opus  hoc  studium 
“  parvi  properemus  et  ampli,  si  foeminis  vo« 
6(  lumus,  vivere  cari.” 

Sequentia  praecepta  in  usum  gravidarum 
hic  tractanda  sunt.  Plethorae  et  proclivitati 
ad  temperamentum  sanguineum  dieta  parca 
obviam  eundum  est.  Nos  penes  esse  pletho* 
ram  et  temperamentum  sanguineum,  casu  hu¬ 
juscemodi,  attentione  adhibita,  ne  hoc  consi¬ 
lium  immodice  instituatur,  nec  citius  praeci¬ 
piatur,  sine  incommodo  tollere,  est  observan¬ 
dum.  Hac  re  igitur  rite  habita,  dieta  te¬ 
nuis  ad  affectus  eorum  praecavendos  prima¬ 
rium  videtur.  Nutrimentum  ex  regno  vege¬ 
tabili,  si  praegnantibus  diutius  ferri  possit, 
primum  locum  sibi  jure  vindicat,  et  rebus  sic 
sese  gerentibus,  magnam  partem  doctrinae  pro- 
phylacticae  constituit.  Sed  prae  omnibus  usus 
liquorum  stimulantium,  praecipue  spirituum  ar¬ 
dentium  sedulo  est  evitandus,  nam  nihil  pro« 

clivitatem  ad  fluxus  uterinos  tam  certe  dat,  et 
varia  exempla  mulierum  quae,  post  catameni- 
am  legitimo  tempore  cessantem,  sanguini  ute¬ 
rino  iterum  inchoandi  copiam  dant,  usu  spi¬ 
rituum  ardentium,  existunt. 


DE  VEN/E  SECTI  ONE . 

Quamvis  missio  sanguinis  est  remedium 
summi  momenti,  tamen  usus  ejus  sine  discri¬ 
mine,  inter  gestandum  neutiquam  permitten¬ 
dus  est.  Nam  omnia  symptomata  quae,  foemi- 
nis  utero  gerentibus,  contingere  solent,  pletho- 
rae  effectibusve  ejus  non  oportet  nos  tribuere. 
Sed  aegritudo,  anorexia,  nausea,  vomitus,  animi 
deliquium,  et  haec  genus  alia,  quae  post  foemi- 
nam  tcecundatamgrassant,exfontelonge  diver¬ 
sa  cadunt.  Nam  haec  multo  citius  quam  ulla 
conditio  plethorae,  an  haec  sit  in  utero  vel  syste¬ 
mate  generali,  enascuntur.  Haec  de  quibusdam 
affectionibus  systematis  nervosi,  quae  exani- 
tiombus  pertinacia  saepius  redduntur,  quam 
levantur,  verisimilius  pendere  apparet.  His 
casibus  sanguis  nunquam  depromendus  es L 

Sed  in  laute  viventibus,  otio  gaudentibus, 
et  his  qui  plethora  versantur,  vasa  deplean¬ 
tur.  Alia  eodem  tempore,  quae  attentionem, 
rebus  sic  existentibus,  postulant,  non  sunt 
omittenda,  nimirum,  sanguis  nunquam  tam 
magna  copia  mittendus  est,  ut  animi  deliquium 
induceret,  et  certe  in  hoc  statu,  huic  evacua¬ 
tioni  alia  remedia  palmam  praeripiunt. 

* 

Venaesectio  saepe  usurpata  non  solum  vires 
exhauriat,  verum  etiam  plethoram  quodam¬ 
modo  promoveat.  A  Culleno  percelebri 
modo  sequenti  illustratur.  <c  But  it  is  con- 

stantly  to  be  attended  to,  that  faloodJettlngs 

■ 

“  are  improperly  employed  to  prevent  a  ple- 
4£  thora,  as  they  have  a  tendency  to  increase 
it.” 

CURA  EXERCITATIONIS  HABENDA. 

Exercitationes  omnes  immodicae  imprimis 
saltatio  et  itinera  longa  inter  graviditatem 
sunt  sedulo  evitandae.  Veruntamen  exerci¬ 
tium  maxime  prodest ;  et  ad  servandam  salu¬ 
tem,  eandemque  amissam  restaurandam,  sub 
divo  adhibitum,  valde  confert.  Ut  plurimum 

rusticae  et  labore  utentes,  cum  facilitate  par¬ 
turiunt,  neque  solitas  occupationes  prius  in¬ 
termittunt,  quam  parturiendi  dolores  super¬ 
veniunt.  Sed  foeminae  quae  in  urbibus  de¬ 
gunt,  non  solum  per  plures  menses  durante 
graviditate,  malis  vexantur,  sed  etiam  inter 
parturiendum  multo  dolore  afficiuntur,  et  haud 
infrequenter  fructibus  aerumnarum  orbantur. 
Laxis  et  solutis  rus  petendum  est,  et  si  non¬ 
dum  gravidae  sint  summo  cum  fructu  exerci¬ 
tiis  variis  utantur  ;  sed  jam  utero  gerentibus, 
ex  ambulatione  et  exercitiis,  magis  opus  est 
illis  cavere. 

Mulieres  statutis  periodis  abortui  admodum 
proclives  sunt.  Illis  temporibus  praecipue 
omnes  novae  commotionis  occasiones  fugian¬ 
tur.  Sed  prae  omnibus  requiete  placidissima 
frui  debent,  et  fortasse  decubitus  super  lecto 
vel  culcita  lanea,  solitis  vestimentis  non  exu¬ 
tis,  quam  si  nudae  lectum  inirent,  praestaret, 
quod  calor  lecti  perpetuus  debilitat,  et  si  aegra 
posituram  corporis  horizontalem  perpetuo  ser¬ 
vat,  a  quavis  subita  mutatione  multum  injuriae 
capere  potest.  Animi  pathemata  reliquis 

omnibus  graviora,  et  hinc  quam  maxime  suas 
merent  cautelas.  Animus  placidus  et  sua¬ 
vis  in  gravidis  tuendus  est ;  et  omnia  specta¬ 
cula  quae  fastidium  excitant,  vel  terrori  ortum 
praebeant,  sunt  evitanda ;  inde  res  novae  cu- 
jusque  generis,  et  omnia  quae  moerorem  vel 
gaudium  insolitum  inferunt,  maximo  periculo 
saepe  comitantur.  “  Quod  mentis  affectiones 
“  maternae  cum  animo  embryonis  communi- 
45  centur  gravida  bene  meminerit,  se  duplici 
“  vinculo  esse  ligatam,  animum,  divinis  ideis 
cc  et  oblectamatis,  imbutum,  conservare.” 

Alvus  sit  modice  fusa.  Alvo  astrictae  vic- 

tMH 

tu  utero  gerentibus  commodo,  vel  salium 
usu  mediorum,  possumus  obstare.  Osten¬ 
dere,  quam  maxime  interest,  alvum  laxam 
servare,  plurimi  operam  dederunt.  Qui¬ 
dam  *  diarrhoea  leni  sponte  superveniente, 
vel  arte  inducta,  raro  abortum  fieri  cer¬ 
tant.  Fceminis  utero  gerentibus  praesertim 
habitu  debiliore  praeditis  multum  mali,  ex 
venere  immodice  culta,  oriri  potest.  Syphi- 


*  Apud  Praelect.  de  Art.  obstet,  in  Acad.  Edin. 

lim  inter  causas  remotas  recensui.  Haec 
vel  ex  patre  vel  matre,  sed  saepius  ex  illo, 
oriatur.  Uterum  ad  perficiendum  suum  munus 
sanum  saepe  reddit  imparem  ;  et  foetum  inte¬ 
rimit.  Dignum  notatu  est,  hoc  malum  in 
casibus  pierisque,  hydrargyro  caute  adhibito 
matri,  quamvis  labes  ex  patre  ortum  suum 
trahat,  penes  esse  nos  superare.  Quod  habi¬ 
tus  corporis  natura  fractus  abortum  suscitat ; 
rebus  sic  existentibus,  omnia  quae  debilita¬ 
tem  generant,  ab  aegra  sunt  fugienda,  exer¬ 
citia  indies  debet  sumere,  tunc  balneum 
frigidum  regulariter  oportet  adhiberi,  quod 
inultum  commodi  praebere  videtur.  Igi¬ 
tur  si  mulier  non  sit  gravida  balneum  frigi¬ 
dum  primum  periculum  arrogat ;  sed  post 
partum  hoc  summa  cum  cautela  est  adhi¬ 
bendum,  vel  ob  diversas  causes  omitten¬ 
dum.  Cinchona,  preparationes  ferri,  vini 
usus  modicus,  diaeta  nutriens,  flumen  aquae 
ex  alto,  calidus  vestitus  malis  effectibus  ex 
debilitate  orientibus  obstant. 

Quae  jam  diximus  ad  rationem  prohiben¬ 
di  abortum  maxime  pertinent.  De  illis  reme- 

diis,  quae  vires  certissimas  habent,  huic  malo 
imminenti  obstare,  nunc  agam.  Horum  pri- 
ma  est  detractio  sanguinis.  Si  symptomata  a- 
bortus  adsint,  vel  fluxus  sanguinis  uterini  ex 
causis  quibuslibet  excitatus,  si  aegra  sit  ple- 
thorica,  pulsus  validus  et  citatus,  deplere  vasa 
nos  statim  oportet,  et  ex  hoc  remedio,  mature 
usurpato,  fluxus  ex  utero  nonnihil  supprimi¬ 
tur,  symptomata  levantur,  et  ut  mulier  solitum, 
tempus  impleat,  haud  infrequenter  accidit* 
Hanc  veqiam  peto,  exemplum  quod  nuper 
mihi  se  obtulit,  hoc  veritatis  maxime  illustrans, 
proferendi.  Mulieri  adfui  gravidae  tres  menses, 
cui  symptomata  abortus  instabant,  et  quse  ab 
eodem  malo  antea  correpta  fuerat.  Vultum 
ejus  floridum,  murmur  violentissimum  vis¬ 
cerum,  pulsum  plenum  et  celerem,  inveni» 
Rebus  sic  minitantibus,  venam  statim  tun¬ 
dere,  non  haerebam.  Hoc  fuit  illi  levamini, 
et  in  eodem  statu  per  horas  septem  manebat* 
Symptomatibus  redeuntibus  iterum  venaesec- 
tionem  celebravi.  Post  hanc  satis  valebat,  et 
quiete  in  lecto  per  aliquot  dies  servata,  spera 
jucundam  habet,  onus  ad  plemini  tempus 

perferendi,  et  jam  in  mense  octavo  gestatio¬ 
nis  versatur. 

VARIA  REFRIGERANTIA 

Haemorrhagia  vexante  regimini  antiphlo- 
gistico  insistendum  est ;  et  ab  omnibus  sti¬ 
mulantibus  abstinendum.  In  aegrotantis  cu¬ 
biculo  ignem  haud  accendere  licet;  atque 
a^gra  potius  super  culcitam  laneam  quam 
in  lecto  molli  recumbere  debet.  Panni  frigi¬ 
di,  vel  aceto  vel  muriatis  ammonise  solutione 
madefacti,  ad  lumbos  vel  inguina  saepe  sunt 
admovendi ;  aliique  aliis  celerrime  succede¬ 
re  debent.  Haustu  salino  et  potu  frigido,  cum 
tinctura  rosarum  bene  acidulato  aegra  uta¬ 
tur,  vires  refocillandae  sunt  Fdiaeta  tenui,  ex 
fructibus  praecipue  confecta,  victus  ex  regno 
animali  neutiquam  permittendus  est.  Ad  re¬ 
sistendum  fluxui  uterino  varia  astringentia 
laudata  sunt,  vel  ore  sumpta  vel  proxime 
vasis  sanguinem  effundentibus  injectione  per 
vaginam  admota.  Quod  ad  illa  attinet,  pa¬ 
rum  commodi  ab  iis  forsitan  oriri  potest,  nam 

talia  medicamenta  ore  sumpta,  parum  valere, 
ad  obstandum  haemorrhagiae  e  laxata  placenta 
orienti,  in  aperto  est;  injectiones  stypticae 
in  vaginam  immissae  quamvis,  a  quibusdam 
auctoribus  praeclaris  minimi  momenti,  et  ad 
vexandam  et  fatigandam  aegram  tantum  pol¬ 
lentes,  habitae ;  tamen  caute  adhibitae  pericu¬ 
lum  certe  merentur,  et  aliis  remediis  incassum 
tentatis,  hae  nunquam  sunt  praetermittendae. 
Frustra  glaciei  in  vaginam  introducta,  Domi¬ 
nus  Buras  summis  laudibus  effert.  “  The  in- 
cc  troduction  of  a  small  piece  of  ice  into  the 
“  vagina  has  often  a  very  speedy  effect  in  re- 
“  tarding  the  hsemorrhage.” 

OPIATA  MINIME  NEGLIGENDA  SUNT. 

Quando  vero  abortus  instat  e  statu  syste¬ 
matis  phlogistico,  haec  vitanda  potius  sunt, 
nam  sanguinis  impetum  citatiorem  reddunt, 
venaesectione  rite  adhibita,  et  actione  cordis  et 
arteriarum  superata,  tunc  opiata  tutissime  ad¬ 
moveri  possunt,  et  pro  optimis  antispasmodicis 
sunt  habenda.  Timores  sopiunt,  requiemque 

parant  et  in  omnibus  exeiii piis  partialis  sepa¬ 
rationis  ovi,  remedia  praestantissima  constitu¬ 
unt.  Ut  supra  diximus,  ante  quintum  mensem 
non  tantum  periculi  ex  haemorrhagia  adest. 


quod  vitae  fontem  subito  exhauriat.  Ast 
post  illam  periodum  oborta  haemorrhagia  pessi¬ 
ma  mala  minantur,  quippe  vasis  admodum  jam 
auctis  et  amplioribus  factis,  sanguinem  tam  e- 
xiormi  copia  subito  effundunt,  ut  mater  morti 
stati m  occumbat.  In  tali  casu  cavendum  est  ne 


foemina  quid  detrimenti  ex  absentia  obstretricis 
sustineat.  Varia  remedia  supra  memorata  in 
auxilium  vocanda  sunt,  si  fluxus  maneat,  et  om¬ 
nes  conatus  sint  vani,  igitur  partus  quampri¬ 
mum  promovendus  est.  JEgra  in  latere  sini¬ 
stro  rite  posita  juxta  marginem  lecti.  Obste¬ 
tricis  digitis  in  formam  coni  reductis,  motu 
manus  semicirculari  servato,  os  uteri  sensim 
dilatandum  est.  Inter  conamina  autem  in¬ 
termittendum,  ore  tincae  satis  dilatato  mem¬ 
branae  sunt  rumpendae  quae  foetum  involutant 
et  manus  caute  et  sursum  in  uterum  dirigen¬ 
da,  utrasque  pedes,  si  simul  jacent,  complecta¬ 
mur.  Si  seorsim  sint  pedes,  satis  commode  fce- 

tus  ex  matre  detrahi  potest.  Foetu  detracto, 
placenta  proximam  attentionem  postulat.  Si 
haemorrhagia  post  partum  perstat,  statim  pla¬ 
centa  extrahi  debet.  Foetu  secundinisque 
remotis  dummodo  uterus  seipsum  abnormiter 
contrahat,  et  e  ruptis  orificiis  vasorum  non  clau¬ 
sis  sanguis  copiose  irruat,  in  hoc  casu  aquae 
frigidae  jactatio,  ex  alto  abdomini  nudo,  ad 
efficiendam  uteri  contractionem  et  sangui¬ 
nem  in  lumine  compescere,  maxime  valet. 
Systemati  robur  pristinum  dare,  conandum 
est.  iEgra  prorsus  quieta  servanda  est,  car¬ 
diaca,  et  opiata  sunt  sumenda,  et  si  debilitas 
accideret, opiatis  saepius  utatur;  mens  tranquil¬ 
la  et  serena  est  tuenda,  et  omnia  ingrata  sunt 
sedulo  evitanda,  et  quando  vires  aegrae  sinunt, 
rure,  exercitationibus,  et  omnibus  ad  reficien¬ 
dam  constitutionem  necessariis  oportet  frui ; 
prae  ceteris,  animi  pathemata  fugienda  sunt ; 
terror  enim  lochia  supprimit,  ira,  haemorrha- 
gias  insolescentes,  et  febres  acutas  producit  j 
utraque  vero  pathemata  debiles  reddunt  puer¬ 
peras. 

